VAIO korisnički priručnik

Zadatak

# Napomene o oporavljanju

Pažljivo pročitajte sledeće napomene pre spasavanja VAIO računara.

## Važne napomene o oporavku

- Spasavanjem VAIO računara, svi podaci na ugrađenom uređaju za skladištenje će biti obrisani i sve postavke će biti vraćene na originalne fabričke postavke. Uverite se da imate rezervnu kopiju važnih podataka.
  Ako želite da zadržite glavne postavke i lične podatke, osvežite računar. [Detalji]

- Pre oporavljanja računara, isključite sve periferne uređaje sa VAIO računara, osim kabla za napajanje, adaptera za naizmeničnu struju ili uređaja koji su potrebni za oporavak.

- Ne isključujte kabl za napajanje ni adapter za naizmeničnu struju sa VAIO računara tokom procesa oporavka.

- Ne zaustavljajte proces oporavka dok se ne završi.

- Ako ste zaboravili lozinku i ne možete da pokrenete proces oporavka, obratite se ovlašćenom Sony servisnom centru/centru za podršku i zatražite da je ponovo postave. Obračunaće se nadoknada za ponovno postavljanje.

## Napomene o aplikacijama

- Spasavanjem VAIO računara vraćaju se samo preinstalirane aplikacije. Aplikacija(e) koju(e) ste sami instalirali ili podaci koje ste kreirali od trenutka kupovine se ne mogu vratiti. Osim toga, ne možete da vratite samo Windows.

- Neke preinstalirane aplikacije uključuju opcije koje omogućavaju da se aplikacije same deinstaliraju ili instaliraju. Međutim, aplikacije možda neće pravilno funkcionisati na VAIO računaru ako se te opcije koriste.

- Instaliranje aplikacija radi izmene veličine particija može onemogućiti oporavak ili kreiranje medijuma za spasavanje. Da bi se to izbeglo, medijum za spasavanje kreirajte odmah nakon što VAIO računar bude spreman za upotrebu. [Detalji]

Srodne teme
O oporavku
Kreiranje medijuma za spasavanje
Spasavanje iz oblasti za spasavanje
Spasavanje sa medijuma za spasavanje