VAIO korisnički priručnik

Reference

# Korišćenje dodirne table

Povlačenjem prsta preko dodirne table možete pomerati pokazivač miša na ekranu računara.
Kada se pokazivač nalazi na vašoj željenoj stavki ili objektu, pritisnite zonu levog tastera ili zonu desnog tastera da biste izvršili različite naredbe ili prikazali menije.

1. Zona levog tastera

1. Zona desnog tastera

Nagoveštaj

- Oblik dodirne table se razlikuje u zavisnosti od modela koji ste kupili.

### Klik

Kada se pokazivač nalazi na željenoj stavki ili objektu, pritisnite zonu levog tastera jedanput.
Umesto toga, tapnite na dodirnu tablu jedanput.

### Dvostruki klik

Kada se pokazivač nalazi na željenoj stavki ili objektu, brzo pritisnite zonu levog tastera dva puta.
Umesto toga, brzo tapnite na dodirnu tablu dva puta.

### Desni klik

Kada se pokazivač nalazi na željenoj stavki ili objektu, pritisnite zonu desnog tastera jedanput.
Umesto toga, tapnite na dodirnu tablu sa dva prsta.
U zavisnosti od mesta na kome se nalazi pokazivač možete prikazati različite menije sa prečicama.

### Prevlačenje

Kada se pokazivač nalazi na željenoj stavki ili objektu, pritisnite zonu levog tastera jedanput i, dok držite zonu, pređite prstom preko dodirne table.
Umesto toga, brzo tapnite na dodirnu tablu dva puta, i pri drugom dodiru, prevucite prst.

### Prevlačenje i puštanje

Prevucite ikonu, kao što je datoteka, na željeno mesto i podignite prst sa zone levog tastera.
Umesto toga, brzo tapnite na ikonu dva puta i, pri drugom dodiru, prevucite prst do željenog mesta i podignite prst sa dodirne table.

### Listanje

Prelazite sa dva prsta gore i dole po dodirnoj tabli da biste vertikalno listali na ekranu.
Prelazite sa dva prsta s jedne na drugu stranu dodirne table da biste horizontalno listali na ekranu.

### Prelazak na prethodnu ili narednu stavku bez pomeranja pokazivača

Kada pregledate veb lokacije, slike, itd., postavite tri prsta na dodirnu tablu i prevucite ih s jedne na drugu stranu da biste obavili operaciju pomeranja unazad/unapred bez pomeranja pokazivača.

### Uvećanje ili umanjenje prikaza

Kada pregledate veb lokacije, slike, itd., "uštinite" dodirnu tablu sa dva prsta da biste zumirali. Razdvojite prste da biste uvećali prikaz ili približite prste da biste umanjili prikaz.

### Otvaranje menija aplikacije

Postavite prst na gornju ivicu dodirne table i prevucite prstom nadole.
Meni aplikacije se neće pojaviti ako ga ona ne podržava.

### Otvaranje dugmeta

Postavite prst na desnu ivicu dodirne table i prevucite prstom ulevo. [Detalji]

### Promena aplikacija

Postavite prst na levu ivicu dodirne table i prevucite njim udesno da biste se prebacili na aktivnu aplikaciju. Kada je pokrenuto više aplikacija, ponovite ovu operaciju da biste aplikacije menjali u opadajućem redosledu, sa početkom od poslednje korišćene aplikacije.
Napomena

- Funkcija pokreta (listanje, nazad/napred, uvećanje/umanjenje prikaza, otvaranje menija aplikacije, otvaranje dugmeta, promena aplikacija) možda neće funkcionisati u zavisnosti od radnog stanja VAIO računara ili postavki dodirne table.

Nagoveštaj

- Detaljne informacije o tome kako se koristi dodirna tabla možete da vidite ako pokrenete VAIO Control Center [Detalji], kliknete na Mouse and Keyboard i pogledate video sa uputstvima.

Srodne teme
Aktivacija/deaktivacija dodirne table
Onemogućavanje funkcije dodirivanja (tap) na dodirnoj tabli
Omogućavanje/onemogućavanje funkcije pokreta