VAIO korisnički priručnik

Zadatak

# Kreiranje medijuma za spasavanje

Pratite uputstva u nastavku za kreiranje medijuma za spasavanje.

## Kreiranje medijuma za spasavanje

Nagoveštaj

- Kao medijum za spasavanje možete da koristite DVD, Blu-ray Disc diskove i USB fleš diskove. Ipak, preporučuje se da koristite DVD-R medije, zbog toga što možete nenamerno obrisati podatke na USB fleš disku. Možete da koristite i BD-R/BD-R DL/DVD-R DL/DVD+R/DVD+R DL medije. Međutim, tipovi medija koje VAIO računar podržava i broj diskova koji vam je potreban mogu se razlikovati u zavisnosti od modela koji ste kupili. U toku procesa kreiranja bićete obavešteni o takvim informacijama.

- USB portovi koji su kompatibilni sa standardom USB 3.0 ne podržavaju oporavak pomoću USB fleš diska koji je kompatibilan sa standardom USB 3.0. Na modelima bez USB portova koji su usklađeni samo sa standardom USB 2.0 obavezno kreirajte medijum za spasavanje koristeći USB fleš disk koji nije usklađen sa standardom USB 3.0.

1. Povežite VAIO računar sa Internetom, te preuzmite i instalirajte najnovije verzije pomoću aplikacije VAIO Update.

1. Pritisnite dugme ASSIST dok je VAIO računar isključen da biste pokrenuli VAIO Care (Desktop).

Ako se pojavi prozor Kontrola korisničkog naloga (User Account Control), izaberite Da (Yes).
Pojavljuje se prozor VAIO Care.
Nagoveštaj

- Ako ste na VAIO računar prijavljeni kao standardni korisnik, od vas se može tražiti da unesete ime i lozinku administratora.

1. Izaberite Advanced Tools, Restore and recovery i Create Recovery Media.

1. Pažljivo pročitajte uputstva prikazana na ekranu i izaberite Next.

1. Pratite uputstva na ekranu.

Napomena

- Za prikazivanje trenutnog statusa procedure može biti potrebno dosta vremena.

- Ne izbacujte i ne isključujte medijum tokom kreiranja medijuma za spasavanje, jer usled toga može doći do neizvršenja procesa.

- Medijum za spasavanje čuvajte na bezbednom mestu.

## Napomene o kreiranju medijuma za spasavanje

- Medijum za spasavanje je specifičan za VAIO računar na kom je kreiran.

- Osvežavanje VAIO računara preko medijuma za spasavanje nije moguće.

- Kreirajte medijum za spasavanje odmah nakon što VAIO računar bude spreman za upotrebu. U sledećim slučajevima možda nećete moći da oporavite računar iz oblasti za spasavanje i biće vam potreban medijum za spasavanje:

- Izmenili ste oblast za spasavanje pomoću aplikacija dizajniranih za promenu podataka.

- Instalirali se operativni sistem koji se razlikuje od preinstaliranog operativnog sistema na računaru.

- Formatirali ste ugrađeni uređaj za skladištenje bez korišćenja funkcije VAIO Care (Rescue Mode) : Recover or maintain your system.

- Ne dodirujte i ne prljajte površinu diskova. Otisci prstiju ili prašina na površini mogu uzrokovati greške pri čitanju/upisivanju.

- Da biste kreirali medijum za spasavanje, možda ćete morati da oslobodite prostor na C: disku koji je više od dva puta veći od kapaciteta medijuma koji koristite. U zavisnosti od kupljenog modela, ne možete kreirati medijum za spasavanje u trenutku isporuke zbog nedostatka slobodnog prostora, čak i kada optička disk jedinica podržava Blu-ray diskove ili Double/Dual Layer DVD medije.

- Pogledajte datoteku pomoći koju ste dobili uz VAIO Care pre nego što upotrebite USB fleš disk kao medijum za spasavanje.

Srodne teme
O oporavku
Spasavanje iz oblasti za spasavanje
Spasavanje sa medijuma za spasavanje
Napomene o oporavljanju