VAIO korisnički priručnik

Zadatak

# Osvežavanje VAIO računara

Ako je VAIO računar postao nestabilan, preporučuje se da koristite funkciju osvežavanja koju sadrži Windows. Osvežite računar putem sledećih koraka.

1. Pritisnite dugme ASSIST dok je VAIO računar isključen.

Pojaviće se ekran VAIO Care Rescue Mode.

1. Izaberite Recover or maintain your system.

Pratite uputstva prikazana na ekranu dok se ne pojavi ekran Izbor opcije (Choose an option).

1. Izaberite Reši probleme (Troubleshoot) i Osvežite računar (Refresh your PC).

Većina korisničkih podataka sačuvanih na ugrađenom uređaju za skladištenje, neka Windows podešavanja i sve aplikacije preuzete sa lokacije Windows prodavnica (Windows Store) će se zadržati čak i nakon osvežavanja VAIO računara. Ipak, neke postavke aplikacije ili datoteke u određenim fasciklama se možda neće zadržati.
Potvrdite sledeću listu u vezi sa detaljima o tome koje se postavke zadržavaju i koji se podaci brišu nakon osvežavanja računara.

### Postavke zadržane nakon osvežavanja VAIO računara

Sledeće postavke biće zadržane nakon osvežavanja VAIO računara.

- Postavke biblioteke

- Korisnički nalozi (lokalni, domen, Microsoft nalog) i članstvo u grupama

- Postavke domena

- Postavke za Windows Update

- Pozadina početnog ekrana i zaključanog ekrana

- Teme radne površine

- Međunarodne postavke

- Profili bežične mreže

- Postavke konfigurisane u Windows dobrodošlici

### Podaci obrisani nakon osvežavanja VAIO računara

Podaci u dolenavedenim fasciklama biće obrisani nakon osvežavanja VAIO računara.

- \Windows

- \Programske datoteke

- \Programske datoteke(x86)

- \ProgramData

- \Korisnici\<Korisničko ime>\AppData

Napomena

- Važne podatke sačuvajte unapred.

- Podaci zaštićeni autorskim pravima, kao što su podaci digitalnih stanica ili muzičke datoteke organizovane prema aplikacijama za reprodukciju digitalnih medija možda neće biti dostupni, čak i ako su podaci zadržani na istoj lokaciji nakon osvežavanja VAIO računara.
  Uputstva potražite u datoteci pomoći koju sadrži aplikacija.

Nagoveštaj

- Aplikacije instalirane u vreme isporuke i sa lokacije Windows prodavnica (Windows Store) biće zadržane, dok će sve Desktop aplikacije koje ste instalirali nakon kupovine biti obrisane.

Srodne teme
O oporavku
Spasavanje iz oblasti za spasavanje
Spasavanje sa medijuma za spasavanje
Napomene o oporavljanju