VAIO korisnički priručnik

Zadatak

# Umetanje/uklanjanje uređaja „Memory Stick“

„Memory Stick“ možete da koristite za čuvanje podataka ili prenos slika između digitalne kamere i VAIO računara. Da biste ubacili/izvadili „Memory Stick“, pratite sledeće korake.

## Umetanje uređaja „Memory Stick“

1. Pronađite slot za „Memory Stick“.

1. Držite „Memory Stick“ [Detalji] tako da je strelica usmerena prema slotu, a zatim je pažljivo gurnite u slot tako da „klikne“.

Sistem automatski detektuje „Memory Stick“ uređaj i prikazuje se sadržaj uređaja „Memory Stick“*. Ako se na radnoj površini ne pojavi ništa, otvorite Računar (Computer) [Detalji] i dva puta kliknite na ikonu „Memory Stick“*.
* Slovo disk jedinice za slot za „Memory Stick“, kao što je „E:“, može se razlikovati u zavisnosti od konfiguracije sistema na VAIO računaru.
Napomena

- Ikona „Memory Stick“ će se pojaviti u prozoru Računar (Computer) [Detalji] nakon što „Memory Stick“ umetnete u slot.

- Ako se „Memory Stick“ ne može lako umetnuti, pažljivo ga izvadite i proverite da li umetanje vršite u ispravnom smeru. Obavezno držite „Memory Stick“ tako da pri umetanju uređaja u slot strelica ukazuje na ispravan smer. Da ne biste oštetili VAIO računar niti medij, ne gurajte „Memory Stick“ na silu u slot ako ga ne možete umetnuti bez otpora.

Nagoveštaj

- Kada „Memory Stick“ umetnete u slot po prvi put, od vas se može tražiti da instalirate upravljački program. Ako se pojavi poruka, pratite uputstva na ekranu za instalaciju upravljačkog programa.

## Uklanjanje uređaja „Memory Stick“

1. Pronađite slot za „Memory Stick“.

1. Proverite da li je svetlo indikatora za pristup mediju isključeno.

1. Gurnite „Memory Stick“ prema VAIO računaru i pustite ga.

1. Izvucite „Memory Stick“ iz slota.

Napomena

- Ne vadite „Memory Stick“ dok je svetlo indikatora za pristup mediju uključeno. Ako to uradite, možete izgubiti podatke. Velike količine podataka se mogu dugo učitavati, pa se uverite da je svetlo indikatora isključeno pre nego što izvadite „Memory Stick“.

- Vodite računa da „Memory Stick“ izvadite pažljivo jer, u suprotnom, može neočekivano da iskoči.

Srodne teme
O uređaju „Memory Stick“
Kompatibilan „Memory Stick“
Formatiranje uređaja „Memory Stick“
Napomene o korišćenju uređaja „Memory Stick“