VAIO korisnički priručnik

Reference

# Postavljanje odgovarajućeg radnog okruženja

Ova tema opisuje gde treba ili ne treba stavljati VAIO računar, kao i uputstva u vezi sa ergonomijom.

## Gde da stavite VAIO računar

Pri postavljanju VAIO računara, proverite da li:

- možete lako da pristupite izvoru napajanja i potrebnim portovima.

- imate dovoljno prostora oko računara.

- je računar postavljen na ravnu površinu koja je dovoljno široka i tako da ste licem okrenuti prema ekranu računara kada na njemu radite.

- računar možete da postavite ispred mesta na kome možete da sedite uspravljeno i podlaktice držite paralelno sa podom.

## Gde ne treba da stavite VAIO računar

Postavljanje VAIO računara na neodgovarajuće mesto može da prouzrokuje oštećenje ili kvar. Ne stavljajte računar na mesto koje je izloženo uticaju:

- direktne sunčeve svetlosti

- magnetnih predmeta ili izvora

- toplotnih izvora, kao što su grejna tela u objektima za stanovanje

- preterane prašine

- visoke vlažnosti

- loše ventilacije.

Napomena

- Oblast oko ventilacionog otvora se može ekstremno zagrejati dok je VAIO računar uključen. Obratite pažnju pre dodirivanja površine.

- Pored ventilacionog otvora ne stavljajte predmete koji ga mogu blokirati.

Nagoveštaj

- VAIO računar koristi visokofrekventne radio signale koji mogu da prouzrokuju smetnje u prijemu radio ili TV programa. Ako do toga dođe, pomerite računar na prikladnu udaljenost od radio ili TV aparata.

## Razmatranja u vezi ergonomije

Uvek kada je to moguće, potrebno je da uzmete u obzir sledeća razmatranja u vezi ergonomije.

### Nameštaj i položaj tela

Sedite na stolici sa dobrom potporom za leđa. Prilagodite visinu stolice tako da vam stopala naležu na pod. Oslonac za noge može povećati udobnost.
Sedite u opuštenom, uspravljenom položaju i izbegavajte da se naginjete unapred ili naležete unazad.

### Ugao gledanja ekrana računara

Koristite funkciju naginjanja ekrana da biste pronašli najbolji položaj. Uverite se da je ekran računara u nivou očiju ili malo ispod njega, kada sedite ispred VAIO računara. Prilagodite i nivo osvetljenja displeja.
Adekvatnim prilagođavanjem nagiba i nivoa osvetljenja ekrana računara možete smanjiti naprezanje očiju i zamor mišića.

### Osvetljenje

Izaberite mesto na kome prozori i svetla ne uzrokuju odsjaj i refleksiju na ekranu računara. Koristite indirektno osvetljenje da biste izbegli pojavu svetlih tačaka na ekranu računara. Pravilno osvetljenje doprinosi vašoj udobnosti i efikasnosti u radu.
Napomena

- Prilikom prilagođavanja ugla gledanja, ne vršite preveliki pritisak na VAIO računar kako biste otklonili opasnost od mehaničkih oštećenja.

Nagoveštaj

- Ista razmatranja važe pri korišćenju spoljnog displeja.

## Napomene o rukovanju VAIO računarom

Obratite pažnju na sledeće napomene kako biste izbegli kvarove i oštećenja VAIO računara.

- VAIO računar pažljivo postavite na ravnu površinu da biste izbegli mehanički udar.

- Obavezno isključite VAIO računar pre pomeranja. Pomeranje računara koji je uključen može uzrokovati kvar čvrstog diska. Pre pomeranja računara obavezno isključite sve kablove koji su povezani na njega.

- Ne ispuštajte i ne udarajte VAIO računar. Čak i lagani udar ili vibracija mogu uzrokovati kvar čvrstog diska.

- Ne stavljajte VAIO računar u nestabilan položaj.