VAIO korisnički priručnik

Reference

# Napomene o korišćenju baterije

Pre korišćenja baterije pročitajte sledeće mere opreza radi pravilne upotrebe.

## O bateriji

- Isporučena baterija je dizajnirana specijalno za vaš VAIO računar.

- Radi vaše sigurnosti, koristite samo isporučenu ili opcionu bateriju koju je odredila kompanija Sony.

- Iz bezbednosnih razloga, punjenje baterije se može prekinuti pri višim ili nižim temperaturama.

- Dok je VAIO računar priključen na utičnicu za naizmeničnu struju preko adaptera za naizmeničnu struju, on se napaja naizmeničnom strujom, čak i kada je baterija instalirana.

- Baterija nije potpuno napunjena u trenutku isporuke.

- Dok se baterija koristi ili kada se puni, u njoj dolazi do stvaranja toplote. To je uobičajeno i ne predstavlja razlog za zabrinutost.

- Ne koristite VAIO računar ako baterija nije instalirana, jer to može da dovede do kvara računara.

## O pražnjenju baterije

Nakon punjenja baterije, ona će se tokom vremena postepeno prazniti, čak i kada se ne koristi. Ako se baterija ne koristi u dužem vremenskom periodu, njena energija se može potrošiti. Preporučuje se da pre upotrebe bateriju ponovo napunite.

## O radnom veku baterije

Radni vek baterije se razlikuje u zavisnosti od upotrebe i postavki.

## O slabljenju i zameni baterije

- Baterija je potrošni deo računara. Kapacitet postepeno opada kroz ponovljene cikluse ponovnog punjenja i pražnjenja. Kao rezultat toga, radni vek baterije se skraćuje, čak i ako je potpuno napunjena, i konačno baterija dolazi do kraja svog radnog veka.

- Ako bateriji brzo ponestane energije nakon što se potpuno napuni ili ako je dostigla kraj svog radnog veka, zamenite je novom.

## Kada bateriji ponestaje energije

Ako se baterija isprazni kada ste odsutni, napajanje će biti prekinuto i svi podaci na kojima radite biće izgubljeni.
Dok VAIO računar radi pod baterijskim napajanjem, često čuvajte podatke.
Srodne teme
Napomene o korišćenju izvora napajanja