VAIO korisnički priručnik

Najčešća pitanja

#### Šta da radim ako se VAIO računar ne uključuje (svetlo indikatora napajanja ne svetli zeleno)?

- Proverite da li su svi kablovi bezbedno povezani sa uređajima, npr. između VAIO računara i adaptera za naizmeničnu struju; adaptera za naizmeničnu struju i kabla za napajanje; kabla za napajanje i utičnice za naizmeničnu struju. [Detalji]

- Ako kabl za napajanje VAIO računara priključite u produžni kabl sa prekidačem, uverite se da je prekidač uključen i da je kabl za napajanje produžnog kabla bezbedno priključen u utičnicu za naizmeničnu struju.

- Ako VAIO računar ne isključite tokom standardne procedure, kontroler napajanja se može isključiti usled greške programa.
  Isključite sve kablove i periferne uređaje, kao što su kabl za napajanje i USB uređaj, izvadite bateriju i sačekajte oko pet minuta. Zatim ih vratite na mesto i ponovo uključite računar.

- Pre korišćenja VAIO računara po prvi put, potrebno je da priključite računar na izvor napajanja putem adaptera za naizmeničnu struju.

- Proverite da li koristite isporučeni Sony adapter za naizmeničnu struju.
  Radi sopstvene bezbednosti, koristite samo originalnu Sony punjivu bateriju i adapter za naizmeničnu struju koje je kompanija Sony isporučila uz VAIO računar.

- Proverite da li je baterija pravilno instalirana.

- Bateriji je možda ponestalo energije.

- Uverite se da se VAIO računar ne nalazi u režimu hibernacije pritiskom na dugme (Napajanje (Power)) na računaru.
  Imajte u vidu da će se računar isključiti ako dugme (Napajanje (Power)) pritisnete i držite duže od četiri sekunde.

- Ako VAIO računar prenesete direktno sa hladnog na toplo mesto ili ga koristite na mestu gde je vlažnost visoka, unutar računara se može kondenzovati vlaga.
  U tom slučaju, ne koristite računar najmanje jedan sat.
  Ne koristite računar na mestu gde je vlažnost visoka (relativna vlažnost veća od 80 %), jer može doći do kvara računara.