VAIO korisnički priručnik

Zadatak

# Promena postavki za Rapid Wake (režim spavanja)

Možete promeniti postavke za funkciju Rapid Wake za brzo podizanje računara u aplikaciji VAIO Control Center.
Rapid Wake funkcija je podrazumevano omogućena. Pomoću ove funkcije VAIO računar možete držati u režimu spavanja bez opasnosti od gubitka podataka jer računar ulazi u režim spavanja nakon što se radni podaci sačuvaju na ugrađeni uređaj za skladištenje.
Za modele koji podržavaju Rapid Wake + ECO, možete sačuvati više energije baterije smanjenjem potrošnje struje kada je računar u režimu spavanja.

1. Pokrenite VAIO Control Center [Detalji] i izaberite Hardware.

1. Omogućite/onemogućite postavku u okviru opcije Rapid Wake.

Napomena

- Kada je funkcija Rapid Wake onemogućena, radni podaci se neće čuvati na ugrađenom uređaju za skladištenje kada računar uđe u režim spavanja. Prema tome, ako se računar isključi tokom režima spavanja u slučaju da, na primer, baterija ostane bez energije ili se računar isključi iz izvora napajanja naizmeničnom strujom, radni podaci će se izgubiti i ne mogu se vratiti. Da bi se izbegao gubitak podataka, obavezno sačuvajte podatke pre nego što računar uđe u režim spavanja. Kada je funkcija Rapid Wake onemogućena, svetlo indikatora napajanja polako treperi narandžasto za vreme režima spavanja, dok svetla indikatora punjenja i napajanja istovremeno trepere kada baterija ostane bez energije tokom režima spavanja.
  Kada koristite režim hibernacije, potrebno je da onemogućite funkciju Rapid Wake.

Srodne teme
Korišćenje režima spavanja
Napomene o režimu spavanja