VAIO korisnički priručnik

Zadatak

# Povezivanje USB uređaja

Na VAIO računar možete da povežete USB (Universal Serial Bus) uređaj, kao što je miš, disketna jedinica, zvučnik ili štampač.
Pri povezivanju se može zahtevati instalacija upravljačkog programa koji ste dobili uz USB uređaj.
Za dodatne informacije pogledajte uputstvo koje ste dobili uz uređaj.

1. Izaberite USB port (1) koji želite da koristite.

1. Priključite kabl USB uređaja (2) (nije isporučen) u USB port.

Napomena

- Pre upotrebe ćete možda morati da instalirate upravljački program koji ste dobili uz USB uređaj. Za dodatne informacije pogledajte uputstvo koje ste dobili uz USB uređaj.

- Da biste štampali dokumenta, uverite se da je USB štampač kompatibilan sa vašom verzijom sistema Windows.

- Pre isključivanja USB zvučnika sa VAIO računara, zaustavite reprodukciju DVD-a ili muzike ili isključite računar. Ako USB zvučnike isključite za vreme reprodukcije, može doći do kvara.
  Informacije o načinu uklanjanja USB uređaja potražite u uputstvu koje ste dobili uz uređaj.

- Da biste VAIO računar i/ili USB uređaje zaštitili od oštećenja, obratite pažnju na sledeće:

- Kada pomerate VAIO računar dok su USB uređaji povezani, vodite računa da USB portove ne izlažete potresima niti udarcima.

- Ne stavljajte VAIO računar u tašnu niti torbu sa povezanim USB uređajima.

Nagoveštaj

- USB portovi na VAIO računaru su kompatibilni sa standardom USB 2.0 i USB 3.0. USB portovi koji su kompatibilni sa standardom USB 3.0 se prepoznaju po plavoj boji.

- Pored režima prenosa koje obuhvata standard USB 2.0, standard USB 3.0 određuje sledeći režim prenosa:

- SuperSpeed: brzina prenosa od 5 Gb/s.

Srodne teme
Povezivanje spoljne disk jedinice