VAIO korisnički priručnik

Reference

# Rukovanje ugrađenim uređajem za skladištenje

Ugrađeni uređaj za skladištenje (čvrsti disk ili poluprovodnički disk) ima veliku gustinu skladištenja i čita ili upisuje podatke u kraćem periodu. Međutim, on se može lako oštetiti ako se nepravilno koristi.
Ako je ugrađeni uređaj za skladištenje oštećen, podaci se ne mogu vratiti. Da biste sprečili gubitak podataka, morate biti pažljivi pri rukovanju VAIO računarom.

## Da biste izbegli oštećenje vašeg ugrađenog uređaja za skladištenje

- Ne izlažite VAIO računar iznenadnim pokretima.

- Držite VAIO računar dalje od magneta.

- Ne stavljajte VAIO računar na mesto koje je izloženo mehaničkim vibracijama ili u nestabilan položaj.

- Ne isključujte napajanje i ne pokrećite ponovo VAIO računar dok čita ili upisuje podatke na uređaj za skladištenje.

- Ne koristite VAIO računar na mestu koje je izloženo velikim promenama temperature.

- Ne vadite uređaj za skladištenje iz VAIO računara.