VAIO korisnički priručnik

Reference

# Napomene o korišćenju BLUETOOTH(R) funkcije

Pre korišćenja BLUETOOTH funkcije pročitajte sledeće mere opreza radi pravilne upotrebe.

- U nekim zemljama ili regionima korišćenje BLUETOOTH funkcije može da bude ograničeno lokalnim propisima.

- BLUETOOTH funkcija možda neće funkcionisati sa svim uređajima, u zavisnosti od proizvođača ili verzije aplikacije koju je proizvođač implementirao. Pre kupovine proverite sistemske zahteve za BLUETOOTH uređaj.
  Informacije o BLUETOOTH uređajima možete da pronađete na VAIO veb lokaciji za podršku.
  Neki BLUETOOTH uređaji zahtevaju potvrdu verodostojnosti (uparivanje) pre uspostavljanja veze sa drugim uređajem. Obavite potvrdu verodostojnosti pre povezivanja takvih uređaja.

- BLUETOOTH uređaji rade u opsegu od 2,4 GHz, koji koriste različiti uređaji. BLUETOOTH uređaji koriste ovu tehnologiju radi smanjenja radio smetnji koje emituju drugi uređaji koji koriste isti opseg. Međutim, radio smetnje mogu da uspore komunikaciju i smanje njen opseg ili da, u nekim slučajevima, prouzrokuju neispravnost u komunikaciji.

- Brzina i opseg komunikacije se mogu razlikovati u zavisnosti od sledećih uslova:

- Udaljenost između komunikacionih uređaja

- Postojanje prepreka između uređaja

- Ambijentalno okruženje koje uključuje postojanje zidova i materijala tih zidova

- Konfiguracija uređaja

- Aktivne aplikacije

- Radio uslovi
  Komunikacija može biti prekinuta u zavisnosti od radio uslova.

- Ako je VAIO računar kompatibilan sa BLUETOOTH tehnologijom velike brzine i nameravate da ga koristite za komunikaciju velikih brzina, na računaru omogućite bežičnu LAN i BLUETOOTH funkciju.

- Velike datoteke se mogu povremeno oštetiti tokom neprekidnog prenosa usled ograničenja BLUETOOTH standarda i elektromagnetnih smetnji u okruženju.

- Povezivanje više BLUETOOTH uređaja sa VAIO računarom može da prouzrokuje zatvaranje kanala, što dovodi do loših performansi uređaja. To je uobičajeno kod BLUETOOTH tehnologije i ne predstavlja kvar.

- Video i audio signali možda neće biti sinhronizovani ako reprodukujete video zapise na VAIO računaru sa audio izlazom iz povezanog BLUETOOTH uređaja. To je česta pojava kod BLUETOOTH tehnologije i ne predstavlja kvar.

- Svi BLUETOOTH uređaji moraju da budu odobreni kroz proceduru koju je utvrdila kompanija Bluetooth SIG kako bi se obezbedila njihova usklađenost sa BLUETOOTH standardom.
  Čak i kada su BLUETOOTH uređaji usklađeni sa BLUETOOTH standardom, moguće su razlike u performansama, specifikacijama i operativnim procedurama. Razmena podataka možda neće biti moguća u svim situacijama.

- Nemaju svi BLUETOOTH uređaji garanciju kompatibilnosti sa VAIO računarom.

- Ako hitno morate da onemogućite BLUETOOTH funkciju, isključite VAIO računar.

Srodne teme
O BLUETOOTH(R) funkciji
Komunikacija sa drugim BLUETOOTH(R) uređajem, kao što je miš
Zaustavljanje BLUETOOTH(R) komunikacije
O BLUETOOTH(R) bezbednosti
Napomene o korišćenju Wi-Fi(R) (bežična LAN mreža) funkcije