VAIO korisnički priručnik

Najčešća pitanja

#### Šta da radim ako ne mogu da isključim VAIO računar?

- Pratite bilo koju od ovih procedura da biste zatvorili sve aktivne aplikacije, a zatim ponovo isključite VAIO računar.

- Prevucite aplikaciju iz gornjeg centra ekrana računara u donji centar. [Detalji]

- Pritisnite tastere Alt+F4.
  Ako postoje podaci koji nisu sačuvani, sačuvajte ih kada se pojavi poruka potvrde.
  Pritisnite tastere Alt+F4 više puta dok se ne pojavi prozor Isključivanje sistema Windows (Shut Down Windows), a zatim u padajućoj listi izaberite Isključi (Shut down) i U redu (OK).

- Ako ste na VAIO računar instalirali novu aplikaciju, proverite da li aplikacija pravilno funkcioniše, da li su podaci ispravni i da li ste je pravilno koristili.

- Obratite se izdavaču aplikacije ili određenom dobavljaču u vezi tehničke podrške.

- Ako ste priključili periferne uređaje, kao što su štampač ili USB uređaj, na VAIO računar ili računar povezali na mrežu, isključite sve periferne uređaje ili prekinite vezu računara sa mrežom, a zatim isključite računar.
  Dok računar ostvaruje komunikaciju sa perifernim uređajem ili mrežom, Windows ne dozvoljava da se računar isključi. Pored toga, upravljački programi nekih perifernih uređaja ne podržavaju funkciju prinudnog isključivanja računara.

- Ako se ekran računara zamrzne, pritisnite tastere Ctrl+Alt+Delete, izaberite (Isključi (Shut down)) u donjem desnom uglu ekrana računara, a zatim izaberite Isključi (Shut down).

- Ako se VAIO računar zamrzne uz poruku koja ukazuje na to da se postavke čuvaju ili se računar isključuje, pratite uputstva opisana u nastavku i pridržavajte se redosleda kojim su navedena.

- Pritisnite taster Enter.
  Sačekajte neko vreme.

- Ako se problem i dalje bude javljao, pritisnite tastere Ctrl+Alt+Delete.
  Sačekajte neko vreme.

- Ako i dalje ne možete da isključite VAIO računar čak i nakon što ste pratili sve gorenavedene procedure u ovoj temi, izvršite sledeće radnje.
  Imajte u vidu da izvršavanje ovih radnji može da prouzrokuje oštećenje radnih podataka. Obavezno isključite računar sa mreže pre nego što izvršite sledeće radnje.

- Pritisnite tastere Ctrl+Alt+Delete, izaberite (Isključi (Shut down)) u donjem desnom uglu ekrana računara, a zatim izaberite Isključi (Shut down).

- Pritisnite i držite dugme (Napajanje (Power)) duže od četiri sekunde.

- Isključite adapter za naizmeničnu struju i izvadite bateriju iz VAIO računara.