VAIO korisnički priručnik

Reference

# Napomene u vezi sa dodavanjem i uklanjanjem memorijskih modula

Pre dodavanja ili uklanjanja memorijskih modula, pažljivo pročitajte sledeće mere opreza.

- Vaš VAIO računar i memorijski moduli koriste komponente velike preciznosti i tehnologiju elektronskih konektora. Da ne bi došlo do poništavanja garancije za vreme važenja garancije za proizvod, preporučujemo vam sledeće:

- Obratite se prodavcu i zatražite da vam instalira novi memorijski modul.

- Memorijski modul ne smete sami da instalirate ako ne poznajete postupak nadogradnje memorije na računaru.

- Ne smete da dodirujete konektore niti da otvarate poklopac odeljka za memorijski modul.

- Pomoć zatražite od ovlašćenog Sony servisnog centra/centra za podršku. Najbliži centar ili agenta možete da pronađete na veb lokaciji za podršku na mreži.[Detalji]

- Ako sami dodate ili uklonite memorijske module, to može da dovede do kvara VAIO računara ili nezgode prouzrokovane prelomom slota i modula, odnosno greškom u povezivanju. U tom slučaju će vam biti naplaćena nadoknada za popravku.

- Pazite da ne povredite ruke ili prste oštrim ivicama memorijskog modula, unutrašnjih komponenti ili elektronskih ploča VAIO računara.

- Pazite da ne uhvatite prstima unutrašnje kablove VAIO računara jer možete da ih popustite ili iskopčate.

- Ako je VAIO računar uključen, a u njemu se nalazi voda ili drugo strano telo, to može da dovede do požara. Obavezno uklonite sva strana tela i pričvrstite poklopac odeljka za memorijski modul pre nego što uključite VAIO računar.

- Sony ne garantuje da će memorijski moduli treće strane funkcionisati na vašem VAIO računaru. Informacije o memorijskim modulima treće strane zatražite od odgovarajućih prodavaca.

- Pre dodavanja ili uklanjanja memorijskih modula, obavezno isključite VAIO računar i periferne uređaje, te iskopčajte sve dodatke i kablove za povezivanje. Ukoliko to ne uradite, može da dođe do oštećenja memorijskog modula, VAIO računara ili perifernih uređaja.

- Da ne bi došlo do oštećenja memorijskih modula usled elektrostatičkog pražnjenja, pratite dolenavedena uputstva:

- Nemojte raditi na mestu na kom se lako proizvodi statički elektricitet, kao što je tepih.

- Pre dodavanja ili uklanjanja memorijskih modula, dodirnite spoljni metalni predmet sa VAIO računara kako biste eliminisali statički elektricitet. Nemojte dodirivati metalne delove unutar računara.

- Nemojte otvarati paket sa memorijskim modulom dok ne budete spremni za njegovo instaliranje. Paket štiti modul od elektrostatičkog pražnjenja. Modul čuvajte pokriven antistatičkom vrećom ili aluminijumskom folijom.

- Kada držite memorijski modul, nemojte dodirivati čipove niti električni priključak na njemu.

- Nemojte umetati memorijski modul u slot okrenut u suprotnom smeru. To može da dovede do oštećenja modula ili slota, a elektronska ploča može da se zapali.

- Koristite odvrtač koji odgovara veličini zavrtnja (kao što je sitni odvrtač).

- Nemojte uklanjati niti popuštati zavrtnje za koje nije navedeno da se mogu uklanjati.

Srodne teme
Dodavanje i uklanjanje memorijskih modula
Pregled sistemskih informacija