VAIO korisnički priručnik

Reference

# Bezbednosne informacije

Pogledajte isporučeni bezbednosni priručnik u vezi detaljnih bezbednosnih informacija.

## Računar

- Ako na VAIO računar ispustite čvrst predmet ili prospete tečnost, isključite ga i iskopčajte kablove iz utičnice, a zatim izvadite bateriju, ako je ona prenosiva. Možda će računar morati da pregleda stručno osoblje pre nego što ga ponovo koristite.

- Koristite samo određenu perifernu opremu i interfejs kablove.

- Male delove, kao što su adapteri za „Memory Stick“ i „Memory Stick“ držite van domašaja dece. Postoji opasnost da budu progutani.

- Temperatura površine i donjeg dela VAIO računara, adaptera za naizmeničnu struju i baterije može da poraste zbog opterećenja CPU ili električne struje koja se generiše prilikom punjenja baterije. To je uobičajeno i ne predstavlja kvar. Veličina generisane toplote se razlikuje u zavisnosti od spoljnih uređaja ili aplikacija koji se koriste.

- Ako se VAIO računar ili adapter za naizmeničnu struju ekstremno zagreju, isključite računar, iskopčajte iz njega adapter za naizmeničnu struju, izvadite bateriju, ako je prenosiva, a zatim se obratite ovlašćenom Sony servisnom centru/centru za podršku.

## Napajanje

- Ne stavljajte teške predmete na kabl za napajanje jer to može da prouzrokuje požar.

- Da biste isključili kabl za napajanje, izvucite ga držeći ga za priključak. Nikada ne izvlačite sam kabl.

- Ne koristite kablove za povezivanje koji su zasečeni ili oštećeni.

- Iskopčajte VAIO računar iz utičnice za naizmeničnu struju ako ne planirate da ga koristite u dužem vremenskom periodu.

- Ako VAIO računar nećete koristiti u dužem vremenskom periodu, izvadite bateriju iz računara da se ne bi oštetila.

## Slušalice

- Ne koristite slušalice dok vozite auto, bicikl ili upravljate nekim motorizovanim vozilom. To može uzrokovati saobraćajnu nesreću i u nekim regionima je nezakonito. Potencijalno opasna može biti i reprodukcija glasne muzike tokom hodanja, posebno na pešačkim prelazima.

- Izbegavajte da slušalice koristite sa visokom jačinom zvuka. Specijalisti za sluh ne savetuju neprekidnu, glasnu i produženu reprodukciju. Ako vam se javi zvonjava u ušima, smanjite jačinu zvuka ili prekinite sa korišćenjem.