VAIO korisnički priručnik

Zadatak

# Pokretanje Wi-Fi(R) (bežična LAN mreža) komunikacije

Možete da uspostavite Wi-Fi komunikaciju između VAIO računara i pristupne tačke (nije isporučena).
Pre korišćenja Wi-Fi funkcije, uverite se da je Wi-Fi pristupna tačka uključena i da je operativna.

1. Povežite pristupnu tačku sa VAIO računarom.

Više informacija potražite u aplikaciji Windows pomoć i podrška (Windows Help and Support) [Detalji] i u uputstvu koje ste dobili uz pristupnu tačku.

1. Otvorite dugme [Detalji] i izaberite dugme Postavke (Settings).

1. U donjem desnom uglu izaberite Promena postavki računara (Change PC settings).

1. Izaberite Bežična (Wireless) u levom oknu ekrana Postavke računara (PC settings).

1. Promenite Režim letenja (Airplane mode) na Isključeno (Off), a postavku Wi-Fi u okviru opcije Bežični uređaji (Wireless devices) na Uključeno (On).

Nagoveštaj

- U aplikaciji Windows pomoć i podrška (Windows Help and Support) možete da pronađete više informacija o opciji Režim letenja (Airplane mode). [Detalji]

1. Otvorite dugme [Detalji] i izaberite dugme Postavke (Settings).

1. Izaberite (ikona mreže).

1. Izaberite željenu pristupnu tačku i Poveži se (Connect).

Nakon uspostavljanja veze, pojavljuje se poruka Povezan (Connected) u polju izabrane bežične pristupne tačke.
Ako se pojavi prozor za unos bezbednosnog ključa [Detalji], unesite traženi bezbednosni ključ i izaberite U redu (OK).
Imajte u vidu da bezbednosni ključevi razlikuju mala i velika slova.
Napomena

- Na modelima sa standardom IEEE 802.11a/b/g/n, kada je omogućena samo Wi-Fi funkcija od 2,4 GHz, VAIO računar ne može da se poveže na Wi-Fi pristupnu tačku od 5 GHz. Takođe, kada je omogućena samo Wi-Fi funkcija od 5 GHz, računar se ne može povezati na Wi-Fi pristupnu tačku od 2,4 GHz.
  Na modelima sa standardom IEEE 802.11b/g/n, kada je onemogućena Wi-Fi funkcija od 2,4 GHz, računar se ne može povezati na pristupnu tačku. Takođe, računar se ne može povezati na Wi-Fi pristupnu tačku od 5 GHz.

- Pre početka komunikacije putem Wi-Fi mreže, pronalaženje Wi-Fi pristupne tačke i povezivanje sa njom može da se oduži.

Nagoveštaj

- Kada VAIO računar povežete na pristupnu tačku unosom bezbednosnog ključa, pristupna tačka će se registrovati na računaru. Bezbednosni ključ ne morate unositi prilikom naknadnih povezivanja.

## Provera status Wi-Fi veze

Otvorite radnu površinu [Detalji] i pomerite pokazivač miša preko oznake (ikona mreže) u oblasti sa obaveštenjima na radnoj površini da biste proverili status Wi-Fi veze, kao što je pristupna tačka koja je trenutno povezana sa VAIO računarom.
Srodne teme
O Wi-Fi(R) (bežična LAN mreža) standardima
Zaustavljanje Wi-Fi(R) (bežična LAN mreža) komunikacije
Napomene o korišćenju Wi-Fi(R) (bežična LAN mreža) funkcije
O bezbednosnom ključu za Wi-Fi(R) (bežična LAN mreža)