VAIO korisnički priručnik

Reference

# Napomene o LCD ekranu

Pročitajte sledeće mere opreza u vezi pravilne upotrebe LCD ekrana.

- LCD ekran je proizveden korišćenjem tehnologije velike preciznosti. Međutim, možda ćete uočiti male crne tačke i/ili svetle tačke (crvene, plave ili zelene) koje se neprekidno javljaju na LCD ekranu. To je uobičajen rezultat procesa proizvodnje i ne predstavlja kvar.

- Ne grebite površinu LCD ekrana i ne vršite pritisak na njega. To može uzrokovati oštećenje.

- Ne vršite pritisak na poklopac LCD ekrana kada je ekran zatvoren jer ga možete ogrebati ili isprljati.

- LCD ekran se može zagrejati tokom rada. To je uobičajeno i ne predstavlja kvar.

- Ne ostavljajte LCD ekran okrenut prema suncu. To može dovesti do oštećenja LCD ekrana. Obavezno blokirajte direktnu sunčevu svetlost kada koristite VAIO računar u blizini prozora.

- Ne vršite pritisak na LCD ekran niti na njegove ivice prilikom otvaranja poklopca LCD ekrana ili podizanja VAIO računara. LCD ekran može biti osetljiv na pritisak ili dodatno naprezanje, tako da primena pritiska može oštetiti ekran ili uzrokovati njegov kvar. Prilikom otvaranja računara držite osnovu jednom rukom i drugom rukom pažljivo podignite poklopac LCD ekrana. Da biste računar nosili kada je poklopac otvoren, obavezno ga nosite obema rukama.

- Korišćenje VAIO računara na niskim temperaturama može da dovede do pojave zaostale slike na LCD ekranu. To ne predstavlja kvar. Kada se računar vrati na normalnu temperaturu, ekran će se vratiti na normalan prikaz.

- Zaostala slika se može pojaviti na LCD ekranu ako je jedna slika prikazana u dužem vremenskom periodu. Zaostala slika posle određenog vremena nestaje. Da biste sprečili pojavu zaostalih slika možete koristiti čuvar ekrana.