VAIO korisnički priručnik

Zadatak

# Komunikacija sa drugim BLUETOOTH(R) uređajem, kao što je miš

BLUETOOTH uređaje možete da povežete sa VAIO računarom.
Detalje o BLUETOOTH komunikaciji potražite u odeljku O BLUETOOTH funkciji. [Detalji]

1. Otvorite dugme [Detalji] i izaberite dugme Postavke (Settings).

1. U donjem desnom uglu izaberite Promena postavki računara (Change PC settings).

1. Izaberite Bežična (Wireless) u levom oknu ekrana Postavke računara (PC settings).

1. Promenite Režim letenja (Airplane mode) na Isključeno (Off), a postavku Bluetooth na Uključeno (On).

Nagoveštaj

- Ako je VAIO računar kompatibilan sa BLUETOOTH tehnologijom velike brzine i ako nameravate da ga koristite za komunikaciju velikih brzina, promenite i postavku za Wi-Fi u okviru opcije Bežični uređaji (Wireless devices) na Uključeno (On).

1. Izaberite Uređaji (Devices) u levom oknu ekrana Postavke računara (PC settings).

1. Pri povezivanju BLUETOOTH miša, uključite ga i pritisnite dugme da biste povezali miša.

Nagoveštaj

- U uputstvu koje ste dobili uz BLUETOOTH uređaj možete da pronađete objašnjenje procedure za pripremanje uređaja za povezivanje.

1. Izaberite Dodavanje uređaja (Add a device).

VAIO računar traži uređaje i prikazuje listu uređaja. Pratite uputstva na ekranu da biste registrovali vaš uređaj.
Napomena

- U zavisnosti od BLUETOOTH uređaja, biće potrebno određeno vreme da VAIO računar pronađe uređaj. Ako vaš uređaj nije prikazan na listi, ponovite proceduru za pripremu uređaja za povezivanje (na primer, pritisnite taster za povezivanje).

- U zavisnosti od BLUETOOTH uređaja, procedura za uspostavljanje veze se može razlikovati. Pogledajte uputstvo koje ste dobili uz uređaj u vezi procedure.

Nagoveštaj

- Da biste videli detalje o postupcima, otvorite Windows pomoć i podrška (Windows Help and Support) [Detalji] i u polje za pretragu unesite „BLUETOOTH“.

- U slučaju da BLUETOOTH uređaj zahteva potvrdu verodostojnosti za uspostavljanje veze, pojaviće se prozor za unos pristupne šifre. Pratite uputstva prikazana na ekranu da biste delili pristupnu šifru između BLUETOOTH uređaja i VAIO računara. Ako ne želite da obavite povezivanje, izaberite dugme Otkaži (Cancel) u otvorenom prozoru.

- Pristupna šifra je tajni broj koji unosi korisnik i koji se koristi za proces potvrde verodostojnosti kojim se omogućava da dva BLUETOOTH uređaja komuniciraju između sebe. Unesite isti alfanumerički niz (pravi razliku između velikih i malih slova) za oba uređaja da biste omogućili njihovu komunikaciju. Pristupnu šifru možete da promenite svaki put kada vršite potvrdu verodostojnosti, pod uslovom da tokom procesa potvrde verodostojnosti unesete istu pristupnu šifru za oba uređaja. Detalje o pristupnoj šifri BLUETOOTH uređaja potražite u uputstvu koje ste dobili uz uređaj. Ako se pristupna šifra za BLUETOOTH uređaj ne unese u određenom periodu, proces povezivanja će iz bezbednosnih razloga biti prekinut. U tom slučaju pokušajte ponovo.

Srodne teme
O BLUETOOTH(R) funkciji
Zaustavljanje BLUETOOTH(R) komunikacije
Napomene o korišćenju BLUETOOTH(R) funkcije
O BLUETOOTH(R) bezbednosti