VAIO korisnički priručnik

Zadatak

# Dodavanje i uklanjanje memorijskih modula

Ako želite da povećate brzinu računara ili poboljšate performanse pri korišćenju više programa istovremeno, povećajte količinu raspoložive memorije tako što ćete instalirati opcionalne memorijske module.
Pre nego što nadogradite memoriju računara, pogledajte odeljak Napomene u vezi sa dodavanjem i uklanjanjem memorijskih modula.[Detalji]
Ako memorijske module instalirate u dva slota ili više njih, biće omogućen dvokanalni režim kako bi se postigle bolje performanse.
Vrsta modula i količina memorije instalirane na računaru mogu da se razlikuju u zavisnosti od modela.

1. Isključite VAIO računar i periferne uređaje, iskopčajte kabl za napajanje i sve kablove za povezivanje, a zatim izvadite bateriju. [Detalji]

1. Sačekajte neko vreme da se VAIO računar ohladi.

Unutrašnji delovi VAIO računara mogu da budu vreli neposredno nakon isključivanja. Pazite da ne zadobijete opekotine rukujući VAIO računarom dok je u takvom stanju.

1. Rasprostrite čistu krpu na horizontalnu, ravnu površinu i stavite VAIO računar na nju, kao što je prikazano u nastavku. Izvadite zavrtnje krstastim odvrtačem kako biste otvorili poklopac odeljka za memorijski modul.

Na mesta zavrtnja ukazuju strelice na dolenavedenoj slici.
Na nekim modelima se na poklopcu odeljka za memorijski modul koriste neispadajući zavrtnji koji ne mogu da se odvoje od poklopca.
Oblik i položaj poklopca odeljka za memorijski modul varira u zavisnosti od modela. Potražite ga pri dnu VAIO računara.

1. Dodirnite spoljni metalni predmet kako biste ispraznili statički elektricitet.

Nemojte dodirivati metalne delove unutar VAIO računara.

1. Ako nema slobodnog slota, izvadite trenutno instalirani memorijski modul. Povucite reze u pravcu na koji ukazuju strelice kako bi se modul pomerio nagore pod uglom (1), a zatim ga izvucite u pravcu strelice (2).

1. Izvadite novi memorijski modul iz antistatičke vrećice.

1. Držite memorijski modul za ivicu i gurnite ga u slot predviđen za memorijske module tako da njegov krajnji priključak bude okrenut nadole. Pri tom poravnajte urez na modulu sa malim ispupčenim delom u slotu.

1. Držite memorijski modul za ivicu i gurnite ga tako da „klikne“ u ležište kao što je prikazano na slici.

Reze sa obe strane slota će se namestiti na odgovarajućim mestima, čime se obezbeđuje modul. Nemojte dodirivati integrisana kola (crne komponente) na memorijskom modulu.

1. Zamenite poklopac odeljka za memorijski modul i učvrstite ga zavrtnjima koje ste uklonili u koraku 3.

1. Instalirajte bateriju i povežite sve kablove za povezivanje i periferne uređaje koje ste uklonili u koraku 1, a zatim uključite računar.

1. Proverite da li je promenjena količina sistemske memorije tačna. [Detalji]

Ako je količina prikazane sistemske memorije tačna, instaliranje memorijskog modula je uspelo.
Srodne teme
Napomene u vezi sa dodavanjem i uklanjanjem memorijskih modula